שירת העשבים שלי
צומחים בין מרצפות ; מְציצים מחריצים ; נפרשים כִּמְבוּשִׁים ; מבין הבלוקים ; מִשְׂתָּרְגִים על תהומות ; כִּדְלוּעִים משולחים, ; מניבים פירות כבדים ; תפלצת צחוקים ; טופז, ברקת, מעשה זהב ויהלום ; ראוי שייכלמו מול עשב ה-יומ-יום. ; וּבכל זאת לי אומרים: ; "לא די תפרחת עשב החולין ; אותה יישאו הקיץ והרוח ; כי אם תרצה לגעת בשמיים ; מוטב תהיה בלון נפוח" ; פרחי סבא עם נוצה ; קנים על ביצה ; דרדרים מוצצי בוּצה ; אל מול הבלוקים ; עשבים שוטים ; פנקיסטים סגולים ; ח'וביזות טילונים ; לצון וצחוקים ; כַּפְתּוֹר וָפֶרַח, לשם שבו ואחלמה ; ירכינו את ראשם אל מול היתול ה-אד-מה. ; וּבכל זאת הם אומרים: ; "לא די תפרחת עשב החולין... ; חרציות חמציציות ; ציציות עוקצניות ; מציעות ומצניעות ; קצוות מצוקים ; תורמוסים ויבּליות ; זעתרים אזוביות ; ופרחי שעוניות ; יפות מחוגים ; תרשיש ושהם, אזמרגד וגם יָשְׁפֵה ; יפגינו צניעותם ולא כהבל פּה ; וּבכל זאת לי אומרים: ; "לא די תפרחת עשב החולין...; 